Propozohen kushte të reja për të marrë “Green Card”
Presidenti Trump shprehu mbështetje për një projekt-ligj që parashikon një sistem me pikë, i cili favorizon aplikantët e kualifikuar dhe të pavarur financiarisht
Presidenti Donald Trump ka mbështetur një masë legjislative që synon të ulë në mënyrë drastike numrin e imigrantëve të pakualifikuar që pranohen në Shtetet e Bashkuara. Projekt-ligji propozon një sistem me pikë, ku aplikantët të renditen në bazë të aftësive që zotërojnë. I rrethuar nga senatorët Tom Cotton nga Arkansa dhe David Perdue nga Xhorxhia, Presidenti Trump shprehu mbështetjen për projekt-ligjin që synon të reduktojë 50% imigrancionin e ligjshëm në Shtetet e Bashkuara. Presidenti e cilësoi propozimin “reforma më e rëndësishme në gjysmë shekulli për sistemin tonë të imigracionit”. tha presidenti. Senatorët Cotton dhe Perdue thanë se dyndja e imigrantëve pa kualifikim ka sjellë rënien e pagave për punëtorët amerikanë: tha Senatori David Perdeu. Këshilltari i presidentit, Stephen Miller tha se një element i rëndësishëm i propozimit është se eliminon të ashtu-quajturin “imigracion zinxhir”. tha zoti Miller. Sistemi i propozuar favorizon aplikantët që flasin anglisht, të cilët kanë kualifikim dhe fonde të mjaftueshme për të mbajtur veten. Demokratët dhe disa republikanë si dhe shumë grupe për të drejtat e njeriut e kundërshtojnë propozimin, duke thënë se do të ketë efektin e kundërt: thotë Kim Rueben e Institutit Urban. Zyrtarët e Shtëpisë së Bardhë thonë se mbështetja që i dha zoti Trump propozimit është një përpjekje për të inkurajuar debatin kombëtar mbi imigracionin për t’i dhënë shtysë drejt zgjidhjes një prej premtimeve të tij kryesore në fushatë. Por nuk është e qartë nëse Kongresi do ta hedhë së shpejti në votë propozimin.